Suriyada müttəfiqləri arasında qarşıdurma ABŞ-ı narahat edir [Video]
Vaşinqtonda Türkiyə və YPG-dən diqqəti İŞİD-lə mübarizəyə yönəltməyi xahiş edir.
ABŞ müdafiə naziri Eş Karter Türkiyəni diqqətini İŞİD terror qruplaşmasına qarşı yönəltməyə davam etməyə və Suriyada terrorla mübarizə aparan ABŞ-ın dəstəklədiyi kürd qüvvələrə müdaxilə etməməyə çağırıb. ABŞ-ın müttəfiqi Türkiyə ilə Birləşmiş Ştatların Suriyada dəstəklədiyi kürd üsyançılar arasında qarşıdurmanın sərt tənqidlərə yol açmasından sonra Suriyadakı Türkiyə qüvvələri Carablus qəsəbəsinin qərbinə istiqamət alıb. "ABŞ onları dəstəkləyir, onların İŞİD-ə qarşı ümumi mübarizələrini və sərhədlə Carablus arasındakı bütün fəalliyyətlərini dəstələyir. Ancaq Carablusun cənubundakı döyüşləri yox" - deyə ABŞ müdafiə naziri Eş Karter bildirib. Carablusun cənubundakı kürd YPG döyüşçüləri İŞİD-i xarici döyüşçülərin mərkəzi olan Manbic şəhərindən çıxarıb. Ancaq Türkiyə indi kürd qüvvələrini tez bir zamanda Fərat çayı sahillərindən çıxarmaq istəyir və Pentaqon bildirir ki, türklər bu planı Manbic İŞİD-dən təmizlənən kimi həyata keçirmək istəyib. Eş Karter: "Manbic əməliyyatından sonra YPG Fəratın qərbini boşaltmaqdadır və boşaltdacaq". Amerikanın müttəfiqləri arasındakı qarşıdurma onların heç birinə qarşı getmək istəməyən ABŞ-ı narahat edir və hər iki tərəfdən qarşıdurmaya son qoyub, diqqəti İŞİD-lə mübarizəyə yönəltməyi xahiş edir. Bu mübarizənin sonu isə hələ görünmür. "Özümüzə əmin olsaq, eləcə də İraq və Suriyada İŞİD-in istehkamlarını ələ keçirməklə qələbəyə doğru getdiyimizi düşünsək, böyük səhvə yol vermiş olarıq" - Brukinqs İnstitutundan Maykl Ohanlon bildirir. ABŞ-ın dəstəklədiyi koalisiya hazırda İŞİD-in İraqdakı ən boyük istehkamı olan Mosulu və Suriyadakı paytaxtı elan etdiyi Rakka şəhərini geri almaq uğrundan döyüşlərə hazırlaşır.